P6_TA(2007)0033

A Moldovának nyújtott makroszintű pénzügyi támogatás *

Az Európai Parlament jogalkotási állásfoglalása a Moldovának nyújtott makroszintű pénzügyi támogatásról szóló tanácsi határozatra irányuló javaslatról (COM(2006)0579 - C6-0342/2006 - 2006/0184(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2006)0579) [1],

- tekintettel az EK-Szerződés 308. cikkére, amely alapján a Tanács konzultált a Parlamenttel (C6-0342/2006),

- tekintettel eljárási szabályzata 51. cikkére,

- tekintettel a Nemzetközi Kereskedelmi Bizottság jelentésére és a Költségvetési Bizottság véleményére (A6-0013/2007),

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismét konzultáljon a Parlamenttel, ha lényegesen módosítani kívánja a Bizottság javaslatát;

5. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(9a) preambulumbekezdés (új)

| (9a) A Dnyeszteren túli területek jelentős szerepet játszanak a kereskedelemben; ez a szerep tovább nőtt azáltal, hogy Oroszország a közelmúltban betiltotta a moldovai eredetű borok behozatalát, ami a Dnyeszteren túli területekről származó borokra nem vonatkozik. |

2. módosítás

(9b) preambulumbekezdés (új)

| (9b) A Dnyeszteren túli területek jelentős bevételben részesülnek a kereskedelemből a vámok és illetékek tekintetében, amely nem jelent bevételt a moldovai állami költségvetés számára. |

3. módosítás

(9c) preambulumbekezdés (új)

| (9c) Az EU makroszintű pénzügyi támogatásának nem csupán kiegészítenie kell a Bretton Woods-i intézmények által finanszírozott programokat és ezek forrásait, hanem biztosítania kell a Közösség részvételéből adódó hozzáadott értéket. |

4. módosítás

(9d) preambulumbekezdés (új)

| (9d) A Közösségnek biztosítania kell, hogy az EU makroszintű pénzügyi támogatása jogi szempontból és lényegét tekintve összhangban legyen a külső fellépések és az egyéb vonatkozó közösségi politikák különböző területeivel. Ezt a következetességet biztosítani kell a stratégia kialakítása és végrehajtása során, beleértve az egyetértési nyilatkozatot és a segélymegállapodást is. |

5. módosítás

(9e) preambulumbekezdés (új)

| (9e) A Közösségnek biztosítania kell, hogy az EU makroszintű pénzügyi támogatása rendkívüli és időben korlátozott legyen, kiegészítse a Bretton Woods-i intézményektől, a kétoldalú egyezmények alapján adományozó országoktól és a Párizsi Klub hitelezőitől kapott segélyeket, egyértelműen meghatározott követelmények betartásától függjön, beleértve a politikai feltételeket is, továbbá a csalás és a pénzügyi szabálytalanságok megelőzése céljából gondos ellenőrzés és értékelés tárgyát képezze. |

6. módosítás

(9f) preambulumbekezdés (új)

| (9f) Oroszország a moldovai borok behozatalának tilalmát egyes növényegészségügyi követelmények be nem tartásával magyarázza. |

7. módosítás

(9g) preambulumbekezdés (új)

| (9g) A Közösségnek pénzügyi támogatást kellene nyújtania Moldova részére, hogy javítsa a minőséget és az élelmiszer-biztonságot a borágazatban. |

8. módosítás

(10) preambulumbekezdés

(10) E támogatási segély felszabadítása a költségvetési hatóság hatáskörének sérelme nélkül történik. | (10) E támogatási segély felszabadítása a költségvetési hatóság hatáskörének sérelme nélkül történik. E pénzügyi támogatás annak ellenőrzése után nyújtandó, hogy a moldovai hatóságokkal közösen megállapított feltételek kielégítő módon teljesülnek- e. A rendkívüli támogatás részleteinek felszabadítására vonatkozó feltételeket egyetértési nyilatkozatban és segélymegállapodásban kell megállapítani, és magukban kell foglalniuk különös célok elérését az alábbi területeken: az átláthatóság javítása és az államháztartás fenntarthatóságának növelése; makrogazdasági és költségvetési prioritások alkalmazása a Nemzetközi Valutaalap által a gazdasági növekedésről és a szegénység csökkentéséről szóló stratégiai jelentés értelmében támogatott gazdasági program, valamint az EU és Moldova által az európai szomszédsági politika keretében kidolgozott cselekvési tervben megállapított reformok kielégítő végrehajtása alapján; továbbá a nemzetközi demokratikus és emberi jogi normáknak való teljes megfelelés, ideértve a kisebbségek és a jogállamiság alapvető elveinek tiszteletben tartását. A fenti célok elérése érdekében tett tényleges haladás szolgál alapul a támogatás részleteinek folyósításához. |

9. módosítás

1. cikk, (1) bekezdés

1. A Közösség Moldova számára makroszintű pénzügyi támogatást nyújt 45 millió eurónyi segély formájában a moldovai fizetési mérleg javítása, és így a kormány gazdasági programjának végrehajtását akadályozó pénzügyi gondok enyhítése céljából. | (1) A Közösség a moldovai kereskedelmi és folyó fizetési mérleg súlyos romlására való tekintettel Moldova számára rendkívüli makroszintű pénzügyi támogatást nyújt 45 millió eurónyi segély formájában a moldovai fizetési mérleg javítása, és így a kormány gazdasági programjának végrehajtását akadályozó pénzügyi gondok enyhítése céljából. |

10. módosítás

1. cikk, (2) bekezdés

2. E közösségi makroszintű pénzügyi támogatást a Bizottság kezeli a Gazdasági és Pénzügyi Bizottsággal szorosan együttműködve és oly módon, hogy az összhangban álljon a Nemzetközi Valutaalap (IMF) és Moldova között létrejött megállapodásokkal vagy egyezményekkel. | (2) E közösségi makroszintű pénzügyi támogatást a Bizottság kezeli a Gazdasági és Pénzügyi Bizottsággal szorosan együttműködve és oly módon, hogy az összhangban álljon a Nemzetközi Valutaalap (IMF) és Moldova között létrejött megállapodásokkal vagy egyezményekkel. A Bizottság rendszeresen tájékoztatja és megfelelő dokumentumokkal látja el az Európai Parlamentet a Gazdasági és Pénzügyi Bizottság eljárásairól. |

11. módosítás

1. cikk, (3) bekezdés

3. A Közösség pénzügyi támogatása az e határozat hatálybalépését követő első naptól számított két évig áll rendelkezésre. Amennyiben azonban a körülmények megkövetelik, a Bizottság, a Gazdasági és Pénzügyi Bizottsággal folytatott konzultációt követően, legfeljebb egy évvel meghosszabbíthatja a rendelkezésre állás időtartamát. | (3) A Közösség pénzügyi támogatása az e határozat hatálybalépését követő első naptól számított két évig áll rendelkezésre. |

12. módosítás

2. cikk, (1) bekezdés

1. A Bizottságnak, a Gazdasági és Pénzügyi Bizottsággal folytatott konzultációt követően, hatáskörében áll megállapodni a moldovai hatóságokkal az e támogatáshoz kapcsolódó, egyetértési nyilatkozatba és segélymegállapodásba foglalt gazdaságpolitikai és pénzügyi feltételekről. E feltételeknek összhangban kell lenniük az 1. cikk (2) bekezdésében említett megállapodásokkal és egyezményekkel. | (1) A Bizottságnak, a Gazdasági és Pénzügyi Bizottsággal és az Európai Parlamenttel folytatott konzultációt követően, hatáskörében áll megállapodni a moldovai hatóságokkal az e támogatáshoz kapcsolódó, egyetértési nyilatkozatba és segélymegállapodásba foglalt gazdaságpolitikai és pénzügyi feltételekről. E feltételeknek összhangban kell lenniük az 1. cikk (2) bekezdésében említett megállapodásokkal és egyezményekkel. Az egyetértési nyilatkozatot és a segélymegállapodást haladéktalanul be kell nyújtani a Tanácshoz és az Európai Parlamenthez. Ezek a feltételek magukban foglalják az alábbi területeken elérendő különös célokat: az átláthatóság javítása és az államháztartás fenntarthatóságának növelése; makrogazdasági és költségvetési prioritások alkalmazása a Nemzetközi Valutaalap által a gazdasági növekedésről és a szegénység csökkentéséről szóló stratégiai jelentés értelmében támogatott gazdasági program, valamint az EU és Moldova által az európai szomszédsági politika keretében kidolgozott cselekvési tervben megállapított reformok kielégítő végrehajtása alapján; továbbá a nemzetközi demokratikus és emberi jogi normáknak való teljes megfelelés, ideértve a kisebbségek és a jogállamiság alapvető elveinek tiszteletben tartását. A fenti célok elérése érdekében tett tényleges haladás szolgál alapul a támogatás részleteinek folyósításához. Az átláthatóság és az elszámoltathatóság növelése érdekében az EU makroszintű pénzügyi támogatására vonatkozó feltételeket nyilvánosságra kell hozni. |

13. módosítás

3. cikk, (3) bekezdés

3. A második és minden további részletet a szegénység csökkentésére és a növekedésre irányuló eszközön alapuló, IMF által támogatott gazdasági program és az EU-Moldova európai szomszédságpolitikai cselekvési terv, valamint a 2. cikk (1) bekezdése értelmében a Bizottsággal való megállapodás szerinti bármely egyéb intézkedés kielégítő végrehajtása esetén szabadítják fel, legalább egy negyedévvel az előző részlet felszabadítása után. | (3) A második és minden további részletet a szegénység csökkentésére és a növekedésre irányuló eszközön alapuló, IMF által támogatott gazdasági program és az EU-Moldova európai szomszédságpolitikai cselekvési terv, valamint a 2. cikk (1) bekezdése értelmében a Bizottsággal való megállapodás szerinti bármely egyéb intézkedés kielégítő végrehajtása, különösen a 2. cikk (1) bekezdésében előírt egyetértési nyilatkozatban megállapított célok elérése érdekében tett kielégítő előrelépés esetén szabadítják fel, legalább egy negyedévvel az előző részlet felszabadítása után. |

14. módosítás

3. cikk, (4) bekezdés

4. A pénzt a Moldovai Nemzeti Bank részére kell kifizetni. A pénzeszközök végső kedvezményezettje a moldovai pénzügyminisztérium. | (4) A pénzt a Moldovai Nemzeti Bank részére kell kifizetni, és "Az Európai Uniótól kapott rendkívüli pénzügyi támogatás" címen kell nyilvántartani. A pénzeszközök végső kedvezményezettje a moldovai pénzügyminisztérium. |

15. módosítás

4. cikk

E támogatás végrehajtása az Európai Közösségek általános költségvetésére alkalmazandó költségvetési rendeletnek és végrehajtási szabályainak a rendelkezéseivel összhangban történik. A moldovai hatóságokkal megkötendő egyetértési nyilatkozat és segélymegállapodás rendelkezik Moldova megfelelő intézkedéseiről az e támogatáshoz kapcsolódó csalás, korrupció és egyéb szabálytalanságok megelőzésére és az ellenük való küzdelemre. Rendelkezik továbbá a Bizottság által végzett ellenőrzésről is - beleértve a helyszíni ellenőrzésekre és vizsgálatokra jogosult Európai Csaláselleni Hivatalt (OLAF) - és adott esetben a Számvevőszék által végzett, helyszínen végrehajtott pénzügyi ellenőrzésekről. | E támogatás végrehajtása az Európai Közösségek általános költségvetésére alkalmazandó költségvetési rendeletnek és végrehajtási szabályainak a rendelkezéseivel összhangban történik. A moldovai hatóságokkal megkötendő egyetértési nyilatkozat és segélymegállapodás rendelkezik a Moldova által végrehajtandó külön intézkedésekről az esetlegesen e támogatáshoz kapcsolódó csalás, korrupció és egyéb szabálytalanságok megelőzéséről és az ellenük való küzdelemről. A pénzösszegek kezelése és folyósítása átláthatóságának növelése érdekében rendelkezik továbbá a Bizottság által végzett ellenőrzésről is - beleértve a helyszíni ellenőrzésekre és vizsgálatokra jogosult Európai Csaláselleni Hivatalt (OLAF) - és adott esetben a Számvevőszék által végzett, helyszínen végrehajtott pénzügyi ellenőrzésekről. |

16. módosítás

5. cikk

A Bizottság minden év augusztus 31-éig benyújtja az Európai Parlamentnek és a Tanácsnak az e határozat előző évi végrehajtásának értékeléséről szóló jelentést. | A Bizottság minden év augusztus 31-éig benyújt az Európai Parlament megfelelő bizottságainak és a Tanácsnak egy jelentést, amely tartalmazza e határozat előző évi végrehajtásának értékelését. E jelentésnek meg kell határoznia, hogyan kapcsolódnak egymáshoz a 2. cikk (1) bekezdésében foglalt célok, Moldova aktuális gazdasági és adózási teljesítménye és a Bizottság döntése a támogatási részletek kifizetéséről. |

17. módosítás

5a. cikk (új)

| 5a. cikk Legkésőbb két évvel az e határozatban megállapított támogatás végrehajtási időszakának lejárta után a Bizottság utólagos értékelő jelentést nyújt be az Európai Parlamentnek és a Tanácsnak. |

[1] A Hivatalos Lapban még nem tették közzé.

--------------------------------------------------